ΘΕΑΤΡΙΚΗ ΑΓΩΓΗ 3/4/2020

*Αγαπημένα μου παιδιά,*

*Ελπίζω να είστε όλοι καλά, δυνατοί και χαρούμενοι! Οι συνθήκες είναι τέτοιες και δεν μπορούμε να βρισκόμαστε στο σχολείο. Αυτό όμως δε σημαίνει πως δεν μπορούμε να συνεχίσουμε να εκφραζόμαστε… θεατρικά! Μπορούμε να παίξουμε ρόλους ή παντομίμα, ν’ αυτοσχεδιάσουμε, να διαβάσουμε και να παίξουμε ιστορίες με τ’ αδέλφια μας, τους γονείς μας ή και μόνοι μας… Μπορούμε ακόμη να θυμηθούμε τα αγαπημένα μας παιχνίδια ( ο βασιλιάς της σιωπής, ο εξωγήινος, με νοιάζει, όταν παίζει η μουσική…)και να τα προτείνουμε στην οικογένειά μας.*

*Στα πλαίσια λοιπόν του μαθήματος της Θεατρικής Αγωγής θα αναρτώνται κάθε εβδομάδα διάφορες δραστηριότητες (ασκήσεις, παιχνίδια, εκπαιδευτικά λογισμικά, οπτικοακουστικό υλικό) ώστε όποτε επιθυμείτε να τις πραγματοποιείτε περνώντας έτσι ευχάριστες και δημιουργικές στιγμές.*

*Θα περιμένω ωστόσο με χαρά να μου εκφράσετε τις εντυπώσεις ή τις απορίες σας ή να μου στείλετε υλικό από τις δραστηριότητές σας (ζωγραφιές, φωτογραφίες χωρίς να φαίνονται τα πρόσωπά σας) στο* *erinistamouli@gmail.com*

*Θέλω εκ των προτέρων να ευχαριστήσω τους γονείς σας, ιδιαίτερα των πιο μικρών τάξεων, για τη βοήθειά τους.*

*Σας καλωσορίζω λοιπόν στο πρώτο μας εξ αποστάσεως μάθημα Θεατρικής Αγωγής!*

 *Η κυρία Ειρήνη*

ΘΕΑΤΡΙΚΗ ΑΓΩΓΗ 3/4/2020

1ο Μάθημα

Α΄- Β΄ - Γ΄ - Δ΄

Το πρώτο μας μάθημα είναι πολύ διαφορετικό από τα παιχνίδια μας στη τάξη.

 Θα σας δώσει ωστόσο την ευκαιρία να δημιουργήσετε τη δική σας παράσταση κουκλοθέατρου ή θεάτρου σκιών.

Ακολουθείστε τους παρακάτω συνδέσμους και καλή διασκέδαση!

<http://photodentro.edu.gr/aggregator/lo/photodentro-lor-8521-10901>

<http://photodentro.edu.gr/aggregator/lo/photodentro-lor-8521-10881>

Τώρα που δημιουργήσατε την ηλεκτρονική σας παράσταση, τι θα λέγατε να τη ζωντανέψετε;

* Αξιοποιείστε τα παιχνίδια σας: κούκλες, λούτρινα, πλέιμομπιλ κλπ
* Μπορείτε να φτιάξετε, αν θέλετε, γαντόκουκλες από παλιές κάλτσες στις οποίες θα κολλήσετε (ή θα ράψετε) κουμπιά, κορδέλες, μαλλί ή ό,τι άλλο

φανταστείτε και υπάρχει στο σπίτι σας ως “άχρηστο” υλικό.

* Καλύψτε ένα τραπέζι ή μία πολυθρόνα ή κάποιο άλλο σταθερό αντικείμενο με ένα ύφασμα και…
* Παρουσιάστε την παράστασή σας στην οικογένειά σας!